
GRAD ZAGREB

           GRADSKA ČETVRT  PODSUSED – VRAPČE

               Vijeće Gradske četvrti Podsused - Vrapče

                                  Zagreb, Sigetje 2
KLASA: 026-02/21-01/124
URBROJ: 251-06-11-13-21-1
Zagreb, 07. travnja 2021.
                                                                    Z A P I S N I K
sa 52. sjednice Vijeća Gradske četvrti  Podsused - Vrapče koja je održana 07. travnja 2021. s početkom u 18,00 sati u zgradi  Područnog ureda Susedgrad, Sigetje 2, dvorana prizemlje. 
NAZOČNI VIJEĆNICI: Dejan Kljajić, Ivka Bengez, Aljoša Bosnar, Željko Drniković, Zdenko Jušić, Dubravko Peroš, Ivan Vukoja, Mirko Hrgović, Branka Zorić Cindrić, Hrvoje Ribičić, Želimir Schauer,  Mirjana Marić, Ivan Turković, Mihaela Ivšić, Marija Brajdić Vuković 
NENAZOČNI VIJEĆNICI: 
SJEDNICI SLUŽBENO NAZOČNI: Margareta Cindrić Neuhold- voditeljica Odsjeka  za mjesnu samoupravu 
Prije prelaska na dnevni red predsjednik je dao na usvajanje zapisnik sa 51. sjednice Vijeća Gradske četvrti. Vijeće je jednoglasno prihvatilo zapisnik.
Predsjednik Vijeća predložio je kao dodatni materijal zahtjev g. Dražena Mamića za pokretanjem postupka uvrštavanja naziva “Mamićev put” u fond imena ulica. 

 Dnevni red je prihvaćen. 
                                                                       DNEVNI RED
1. Prijedlog zaključka o izmjeni Plana komunalnih aktivnosti Gradske četvrti Podsused – Vrapče u 2021. 

2. Prijedlozi zaključaka na temelju zahtjeva građana, mjesnih odbora i ostalih
3. Pitanja i prijedlozi

Točka 1. 
U raspravi su sudjelovali Dejan Kljajić, Dubravko Peroš, , Mirko Hrgović i Ivka Bengez.

Vijeće je sa 10 glasova „za“  i 1 „suzdržan“ glas  donijelo  Zaključak o izmjeni plana komunalnih aktivnosti Gradske četvrti Podsused – Vrapče.

Točka 2.
U raspravi su sudjelovali Dejan Kljajić, Dubravko Peroš, Zdenko Jušić, Mirko Hrgović, Mihaela Ivšić i  Mirjana Marić
Vijeće sa 4 glasa „za“, 3 glasa „protiv“   i 3 „suzdržana“ glasa nije  donijelo  zaključak o uvrštavanju naziva „Mamićev put „ u  fond imena Odbora za imenovanje naselja, ulica i trgova.
Vijeće je jednoglasno donijelo

Z A K L J U Č A K 

Vijeće Gradske četvrti Podsused –  Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, Odjela za promet komisijski očevid u Ulici Lisičina kod kbr. 23 postavljanje prometnog znaka kojim se obilježava završetak nogostupa za pješake zbog prepreke (stijena) koja se nalazi na nogostupu, a radi sigurnijeg kretanja pješaka i biciklista.

 Z A K L J U Č A K 

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, Odjela za promet komisijski očevid kod autobusne stanice Podsusedska aleja u smjeru zapada (nakon ulice Prigornica) radi iznalaženja prometnog rješenja zbog učestalih pritužbi građana na nesavjesne vozače koji koriste taj dio prometnice za prometovanje i predstavljaju opasnost za pješake i djecu.

   Z A K L J U Č A K 

Vijeće Gradske četvrti Podsused –  Vrapče je suglasno sa uspostavom jednosmjernog toka prometa sa obilježavanjem pješačke staze uz sjeverni rub kolnika u Huzjanovoj ulici.
   Z A K L J U Č A K 

Vijeće Gradske četvrti Podsused –  Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet da akciju uređenja silaznih stepenica u ulici Gornje padine uvrsti u svoje Planove za naredno razdoblje.

   Z A K L J U Č A K 

Vijeće Gradske četvrti Podsused –  Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, postavljanje znaka za ograničenje brzine ˝ Zona 30˝ u Ulici Plemićko II s obzirom na prometovanje automobila neprimjerene brzine u blizini OŠ Stenjevec.

  Z A K L J U Č A K 

Vijeće Gradske četvrti Podsused –  Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, uklanjanje prometnog znaka ˝Zabrana zaustavljanja i parkiranja˝ koji je postavljen na k.č. br 1532/2 k.o. Vrapče Novo, na lokaciji Debanićeva ulica kbr. 5 jer je ista u privatnom vlasništvu.

Točka 3. 
Zdenko Jušić  podnio je prijedlog u pisanom obliku u svezi reguliranja semafora za pješake i vozila na raskrižju ulica Medpotoki i Karažnik.
Završeno u 20,00  sati.      

                                                                                    Predsjednik VGČ

                                                                                                                 Dejan Kljajić, v.r.

